**KISKŐRÖS VÁROS SZLOVÁK NEMZETISÉGI ÖNKORMÁNYZATA**

**10/2020. (XII.21.) sz. elnöki határozat**

**H A T Á R O Z A T**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben foglalt felhatalmazás alapján az alábbi elnöki határozatot hozom:

Kiskőrös Város Szlovák Nemzetiségi Önkormányzata:

1. egyetért azzal, hogy a Kiskőrös Város Szlovák Nemzetiségi Önkormányzata által 2020. novemberében beszerzett 1 db konyhai robotgépet 6 literes keverőtállal és 3 db ETA 2160 90000 elektromos serpenyőt Kiskőrös Város Szlovák Nemzetiségi Önkormányzat elnöke Györk Ernőné használja kizárólag nemzetiségi feladatok, nemzetiségi célok, nemzetiségi közügyek ellátására, a nemzetiségi üléseken hozott döntések lebonyolítására, nemzetiségi rendezvények megvalósításához. Magán célú használat tilos! Ezen eszközöket a nemzetiségi önkormányzat más tagjai is használhatják igénybejelentést követően a 2. pontban foglaltak alapján. A használat az említett célokhoz ingyenes valamennyi önkormányzati tagnak. A vagyon fellelhetőségének helye: 6200. Kiskőrös, Klapka utca 26.
2. egyetért azzal, hogy igény esetén a feladatellátást megelőzően az elnöknél 5 munkanappal történő igénybejelentést követően veheti át az önkormányzati tag az eszközöket, a „Vagyontárgy átadás-átvétel” nyomtatvány (a határozat melléklete) kitöltését követően. A nyomtatvány kitöltéséért az elnök a felelős.
3. egyetért azzal, hogy a használó köteles a vagyontárgyat rendeltetésszerűen használni, a vagyontárgyban bekövetkezett változásokról, esetleg károkról Kiskőrös Város Szlovák Nemzetiségi Önkormányzat testületét haladéktalanul értesíteni. A rendeltetésszerű használat során felmerülő karbantartási, kisjavítási kiadások költségei fedezetét Kiskőrös Város Szlovák Nemzetiségi Önkormányzata biztosítja a mindenkori költségvetéséből. Amennyiben a bekövetkezett károk a használó gondatlanságára vezethetőek vissza, a karbantartási, javítási költségek a használót terhelik. Minőség és állagromlásnak a mindenkori számviteli törvény szerinti értékcsökkenés mértékének megfelelő elhasználódás felel meg, e feletti károsodás megelőzése egyértelműen a használó felelőssége.

**Felelős**: a testület elnöke

**Határidő**: azonnal

Kiskőrös, 2020. december 21.

Györk Ernőné

a testület elnöke